Samuti võib turuosa teataval määral suureneda laste arvelt, kellele vanemad tegelikult ei tahaks alati osta plastikpudelis jääteed või limonaadi, vaid eelistaksid midagi kvaliteetsemat. Eriti nendel puhkudel, kui ise mõnel üritusel kallist alkoholi tarbitakse, sest tegelikult tekitab lapses samuti halva tunde olukord, kus issi-emme poeletilt kalli klaastaaras ja väga ilusa  joogi ostavad, kuid tema peab leppima kriimulise ja häguse plastpudelis Kellukesega. See soodustab alkoholi ihalust juba maast madalast. Parem oleks vanematel ka lapsele siis midagi samaväärset lubada, et ta ennast võrdväärsena tunda saaks ja ei peaks ootama täiskasvanuks saamist, et oi kuidas siis vabalt seda teist head jooki jooma hakata.